**Προϋποθέσεις Συμμετοχής**

Οι αιτήσεις υποβάλλονται πλήρως συμπληρωμένες με όλα τα απαιτούμενα έγγραφα / δικαιολογητικά, στα Γραφεία της Επαρχιακής Διοίκησης Αμμοχώστου στο Παραλίμνι και θα πρέπει να είναι δεόντως συμπληρωμένες και σε αυτές να επισυνάπτονται όλα τα απαιτούμενα στοιχεία / πιστοποιητικά / δικαιολογητικά, όπως αυτά αναφέρονται στην εν λόγω αίτηση.

* Δικαιούχος (αιτητής) είναι Κύπριος πολίτης που κατάγεται από ή διαμένει στην κοινότητα Άχνας και είναι κάτοχος προσφυγικής ταυτότητας.
* Δικαιούχος μπορεί να τύχει οικονομικής ενίσχυσης ή οικονομικού οφέλους µόνο µία φορά και µόνο από ένα Κρατικό Στεγαστικό Σχέδιο ή Στεγαστικό Σχέδιο του Κυπριακού Οργανισμού Ανάπτυξης Γης (ΚΟΑΓ). Αιτητής που έχει πάρει προηγουμένως κρατική οικονομική ενίσχυση ή ενίσχυση από τον ΚΟΑΓ για στεγαστικούς σκοπούς δεν μπορεί να είναι δικαιούχος, εκτός αιτητή που έτυχε επιδοτήσεων για ενοικίαση στέγης ή για επιτόκιο στεγαστικού δανείου.
* Σε περίπτωση ζεύγους δεν μπορεί να είναι δικαιούχος, αιτητής που έλαβε ενίσχυση προηγουμένως ο ίδιος ή ο/η σύζυγος/συμβίος του, και νοουμένου ότι δεν κατέχει ή κατείχε τα τελευταία πέντε (5) χρόνια που προηγούνται της ημερομηνίας υποβολής της αίτησής του άλλη ιδιόκτητη κατοικία ο ίδιος ή ο/η σύζυγος/συμβίος του.
* Δικαιούχος δεν μπορεί να είναι άτομο που ο ίδιος ή το άλλο μέλος του ζεύγους έχει αποταθεί ή/και επωφεληθεί από την Επιτροπή Αποζημιώσεων των κατεχομένων.
* Δικαιούχος δεν μπορεί να είναι άτομο που ο ίδιος ή το άλλο μέλος του ζεύγους έχει υποβάλει αίτηση και στο Σχέδιο Παροχής Οικονομικής Ενίσχυσης Εκτοπισθέντων και Παθόντων.
* Το ακαθάριστο οικογενειακό εισόδημα θα πρέπει να είναι εντός του πιο κάτω πλαισίου:
  + ΜΟΝΗΡΕΣ ΑΤΟΜΟ €25.000
  + ΜΟΝΟΓΟΝΕΪΚΗ ΟΙΚΟΓΕΝΕΙΑ (ΟΙΚΟΓΕΝΕΙΑ ΔΥΟ ΑΤΟΜΩΝ) €45.000
  + ΖΕΥΓΟΣ (ΟΙΚΟΓΕΝΕΙΑ ΔΥΟ ΑΤΟΜΩΝ) €45.000
  + ΟΙΚΟΓΕΝΕΙΑ ΤΡΙΩΝ ΑΤΟΜΩΝ €50.000
  + ΟΙΚΟΓΕΝΕΙΑ ΤΕΣΣΑΡΩΝ ΑΤΟΜΩΝ €55.000
  + ΟΙΚΟΓΕΝΕΙΑ ΠΕΝΤΕ Η ΠΕΡΙΣΣΟΤΕΡΩΝ ΑΤΟΜΩΝ €65.000

Επεξηγηματική Σημείωση: Οικογενειακό εισόδημα σημαίνει το συνολικό ετήσιο ακαθάριστο εισόδημα όλων των μελών της οικογένειας που προκύπτει από το άθροισμα των επιμέρους ακαθάριστων εισοδημάτων που απέκτησε το κάθε μέλος της οικογένειας κατά το έτος που προηγείται του έτους, κατά το οποίο υποβάλλεται η αίτηση.

**Σε περίπτωση έγκρισης της αίτησης τονίζονται τα ακόλουθα:**

* Δεν επιτρέπεται η πώληση της κατοικίας που ανεγέρθηκε σε οικόπεδο που αποκτήθηκε μέσω του Σχεδίου αυτού για περίοδο δέκα (10) ετών από την παραχώρησης.
* Η κατοικία πρέπει να χρησιμοποιείται, μετά την αποπεράτωση της για δέκα (10) τουλάχιστο χρόνια για μόνιμη ιδιοκατοίκηση του/ων ιδιοκτήτη/ών.
* Ο δικαιούχος σε περίπτωση που δωρίσει, πωλήσει, εκχωρήσει ή άλλως πως διαθέσει την κατοικία που αποκτά από το Σχέδιο αυτό, δεν θα δικαιούται όπως απαιτήσει την παραχώρηση προς αυτόν οικίας για στέγαση ή γης ή άλλης οικονομικής βοήθειας βάσει άλλων στεγαστικών σχεδίων.